༄༅། །སྒོ་རུམ་བླ་མ་ལྷ་ཁང་གསར་པའི་དཀར་ཆག་ཡིད་ཀྱི་འདོད་འཇོ་བཞུགས་སོ།། བཀྲ་ཤིས་རྒྱལ་བར་གྱུར་ཅིག གངས་ཅན་བོད་ཀྱི་ལྟེ་བ་རྡོ་རྗེ་གདན། །དཔལ་ལྡན་ས་སྐྱའི་བླ་བྲང་ཐམས་ཅད་ཀྱི། །ཐོག་མར་གྱུར་པ་གཙུག་གི་ནོར་བུ་མཆོག ༡ །སྒོ་རུམ་གཟིམ་སྤྱིལ་དཀར་པོ་འདི་ཉིད་ཀྱི། །ས་པཎ་གཟིམ་ཆུང་ཀ་བཞི་མ་ཉིད་ལ། །ཞབས་ཐོག་འབུལ་བ་ཉིད་དང་དུས་མཚུངས་པར། །དེ་ཡི་སྟེང་དུ་སྔོན་མེད་གཙུག་ལག་ཁང་། ༢ །མཐོང་བ་དོན་ཡོད་ཅེས་བྱ་འདི་ཉིད་དུ། །ཐུབ་དབང་གཉིས་པ་ས་སྐྱ་པཎ་ཆེན་དང་། །འཛམ་གླིང་ཆོས་སྲིད་བདག་པོ་འཕགས་པའི་མཚན། །སྲིད་གསུམ་བླ་མ་ཐེག་ཆེན་ཆོས་རྗེ་སྟེ། ༣ །འགྲན་ཟླ་བྲལ་བའི་སྐྱེས་ཆེན་རྣམ་གསུམ་གྱི། །སོ་སོའི་འདྲ་སྐུ་རང་རང་ཕྱག་ནས་མ། །སྐུ་དངོས་ཉིད་དང་བྱིན་རླབས་དབྱེར་མེད་པའི། །གསོལ་བ་བཏབ་ན་དགོས་འདོད་མ་ལུས་པ། ༤ །སྩོལ་བར་ངེས་པའི་སྐུ་བརྙན་རྣམ་གསུམ་ལ། །བཞུགས་གནས་ལྷ་ཁང་བཞུགས་ཁྱིམ་ཡིད་འོངས་དང་། །གནམ་རྒྱན་ས་རྒྱན་ལོགས་ཀུན་བྲིས་ཐང་གིས། །མཛེས་པར་ཁྱབ་པའི་བླ་མ་ལྷ་ཁང་འདི། ༥ །བཞུགས་ཁྱིམ་སེངྒེས་བཏེགས་པའི་རིན་ཆེན་ཁྲིར། །ངོ་མཚར་མེ་ཏོག་པདྨའི་སྡོང་བུ་ལ། །སྲོག་ཆགས་གཟུགས་བརྙན་རིན་ཆེན་དབང་རྒྱལ་གྱིས། །མཛེས་པར་བྱས་སོགས་མིག་གི་བདུད་རྩི་འདི། ༦ །སོར་མོའི་འཕྲུལ་ལས་སྐྲུན་པར་བྱེད་པོ་ནི། །སེར་ཐོགས་རྒྱལ་པོ་ཤེས་རབ་འབྱུང་གནས་དང་། །གྲགས་པ་རིན་ཆེན་ལ་སོགས་བན་སྐྱ་ལྔས། །དད་དང་བརྩོན་པས་རིང་པོ་མིན་པར་བསྒྲུབས། ༧ །ད་ལྟར་གདན་ས་ཆེན་པོ་མཛེས་པའི་རྒྱན། །རྨད་བྱུང་བླ་མ་ལྷ་ཁང་གསར་པ་འདི། །འཁོན་གྱི་རིགས་སྐྱེས་དགེ་བསྙེན་པཎྜི་་་་་་མཁས་པ། ཏ། །སྔགས་འཆང་ངག་དབང་ཀུན་དགའ་བསོད་ནམས་ཀྱིས། ༨ །མི་ཕྱེད་དད་པས་ལེགས་པར་བསྒྲུབས་པ་འདིས། །མཚོན་པའི་དུས་གསུམ་བསགས་པའི་དགེ་བའི་མཐུས། །བདག་ཅག་དཔོན་སློབ་དུས་འདིར་ཚེ་རིང་ཞིང་། །བསམ་པ་མཐར་ཕྱིན་བསྟན་པ་རྒྱས་པ་དང་། ༩ །སྐྱེ་བ་ཕྱི་མ་བདག་ལ་ཡིད་གཏད་པའི། །བུ་སློབ་རྣམས་ཀྱིས་གཙོ་བྱས་འགྲོ་བ་ཀུན། །རྩ་བརྒྱུད་བླ་མའི་ཐུགས་རྗེའི་བྱིན་རླབས་ཀྱིས། །འཁྲུལ་སྣང་བར་དོའི་འཇིགས་སྐྲག་མི་མཐོང་བར། ༡༠ །རྣམ་ཤེས་འཕོས་འཕྲལ་མཁའ་སྤྱོད་འོག་མིན་དང་། །བདེ་ལྡན་ཞིང་ངམ་ཤར་ཕྱོགས་མངོན་དགའ་སོགས། །དག་པའི་ཞིང་དུ་ཐོགས་མེད་ལེགས་བསྒྲོད་དེ། །རང་ཉིད་སྤངས་རྟོགས་ཡོན་ཏན་མྱུར་རྫོགས་ནས། ༡༡ །གང་འདུལ་སྤྲུལ་པས་སྤྱི་དང་བྱེ་བྲག་གི །བསྟན་འདི་ཡིད་འོངས་ལྷ་ལམ་་་་་་ནམ་མཁའི་མིང་། ཡངས་པ་ལ། །འོད་ཟེར་བརྒྱ་པ་་་་་ཉི་མའི་མིང་། ས་མཛེས་པར་བྱས་པ་བཞིན། །དབྱིག་འཛིན་་་་་་ས་གཞིའི་མིང་། ཁྱོན་འདི་མ་ལུས་འོད་སྣང་གིས། ༡༢ །གནམ་བཀོས་་་་་་བསྐལ་པའི་མིང་། བར་དུ་རབ་ཏུ་གསལ་བྱས་ཏེ། །སྔགས་འཆང་ཡབ་སྲས་བསྟན་པ་རིན་ཆེན་འདི། །དབྱར་མཚོ་བཞིན་དུ་འཕེལ་ཞིང་རྒྱས་བྱེད་པའི། །མཐུ་དང་ནུས་པའི་གཏེར་དུ་འགྱུར་བར་ཤོག །དེ་དེ་བཞིན་དུ་གྱུར་ཅིག དེ་ལས་གཞན་དུ་ནམ་ཡང་མ་གྱུར་ཅིག །སརྦ་མངྒ་ལཾ། ཐམས་ཅད་བཀྲ་ཤིས།། །། ༈ མཁན་ཆེན་ཨ་པད་རིན་པོ་ཆེའི་དགོངས་བཞེད་ལྟར་གུ་རུས་ཞབས་ཞུ་བགྱིས་པའོ།།